
DR 31.7.2018                                                                    121                   

 
Tuan Chan Ming Kai [Alor Setar]: Minta laluan. 

 Dato’ Mohd Azis bin Jamman: ...Dan Yang Berhormat Keningau bertanyakan 
sama ada kementerian ingin meneruskan tindakan susulan berdasarkan laporan 
Suruhanjaya Siasatan Diraja terutamanya mengenai isu berkaitan projek pengeluaran kad 
pengenalan kepada pendatang asing tanpa izin di Sabah dan menyatakan sebab tidak 
mengambil tindakan melalui proses undang-undang bagi menangkap dan menghantar 
pulang PATI di Sabah yang telah diberikan kad pengenalan sebagaimana disahkan oleh RCI 
Sabah. 

 Untuk makluman Yang Berhormat, susulan daripada dapatan atau penemuan 
daripada RCI Sabah, kerajaan telah menubuhkan Jawatankuasa Pengurusan Warga Asing 
di Sabah ataupun JKPWAS dengan pelaksanaan usaha-usaha seperti berikut. 

Pertama, menggiatkan tindakan penguatkuasaan serta pengusiran ke atas PATI di 
Sabah melalui operasi bersepadu yang melibatkan beberapa buah agensi iaitu Majlis 
Keselamatan Negara Negeri Sabah, Eastern Sabah Security Command ataupun ESSCOM, 
Jabatan Imigresen Malaysia, PDRM dan Agensi Penguatkuasaan Maritim Malaysia.  
Kesungguhan JKPWAS untuk mengatasi isu PATI ini dapat dilihat melalui jumlah pengusiran 
yang dilaksanakan bermula tahun 1990 sehingga 27 Julai 2018 yang berjumlah seramai 
572,563 orang. 

Kedua, mengadakan kerjasama dengan kedutaan Filipina bagi memastikan 
pihaknya mempercepatkan pengeluaran dokumen kepada tahanan yang hendak diusir ke 
negara asal. Kerjasama ini menghasilkan impak positif dan dokumen tersebut dapat di 
keluarkan dalam tempoh dua hingga tiga minggu berbanding tempoh dua hingga tiga bulan 
sebelum ini semenjak pelaksanaannya pada 2 Januari 2016.   

Jawatankuasa Kecil Sosial dan Komunikasi Induk juga memainkan peranan dalam 
menyelaras program kesedaran dan melaksanakan hebahan program serta aktiviti yang 
dijalankan oleh jabatan dan agensi antaranya seperti ESSCOM, MKN dan Jabatan 
Penerangan Negeri Sabah berhubung isi-isu berkaitan PATI di Sabah dan memberi 
penerangan kepada masyarakat bahawa usaha-usaha penguatkuasaan terhadap PATI 
sentiasa diutamakan. 

Ketiga, memperkenalkan penggunaan nama terma rekod kelahiran bagi dokumen 
pendaftaran kelahiran bukan warganegara di Sabah yang telah berkuat kuasa pada 15 
September 2015 yang bertujuan untuk membezakan dengan jelas dokumen pendaftaran 
kelahiran bagi warganegara dan bukan warganegara di Sabah.  Oleh itu, terma sijil kelahiran 
pada dokumen pendaftaran negeri Sabah hanya akan dikhususkan kepada warganegara 
sahaja. 

Berhubung pengeluaran Kad Pengenalan warganegara yang didapati telah 
dikeluarkan secara tidak teratur kepada PATI di Sabah, KDN melalui Jabatan Pendaftaran 
Negara telah melaksanakan semakan semula dan siasatan termasuk memanggil semula 
pemegang Kad Pengenalan yang disyaki dikeluarkan secara tidak teratur dan tidak sah.  
Proses semakan ini telah dilaksanakan secara berterusan dan sehingga kini sebanyak 
77,520 rekod telah dibatalkan atas sebab kematian, tidak hadir untuk siasatan atau 
permohonan dibatalkan kerana tidak mematuhi syarat kelayakan mengikut perundangan 
yang berkuat kuasa. 

Yang Berhormat Lanang memohon penjelasan bagi beberapa kategori permohonan 
kewarganegaraan dan tempoh pemastautin bagi setiap kategori serta memohon agar satu 
jawatankuasa atau task force ditubuhkan untuk menyelesaikan kesemua isu anak angkat, 
anak tidak sah taraf, warga emas dan pendaftaran sijil kelahiran oleh Orang Asli ataupun 
penduduk pendalaman.   

Permohonan kewarganegaraan yang dikemukakan kepada JPN adalah mengikut 
kategori berdasarkan kepada pemerolehan kewarganegaraan di bawah Bahagian III 
Perlembagaan Persekutuan. Kategori-kategori tersebut adalah seperti berikut. 

Pertama, permohonan kewarganegaraan secara pendaftaran bagi individu berumur 
21 tahun dan ke bawah sama ada di bawah Perkara 15(2), Perlembagaan Persekutuan- anak 
kepada warganegara Malaysia, atau Perkara 15A, Perlembagaan Persekutuan- peruntukan 
khas untuk mendaftar kanak-kanak.  



Tuan Chan Ming Kai [Alor Setar]: Minta laluan. Dato' Mohd Azis bin Jamman: ...Dan Yang Berhormat Keningau bertanyakan sama ada kementerian ingin meneruskan tindakan susulan berdasarkan laporan Suruhanjaya Siasatan Diraja terutamanya mengenai isu berkaitan projek pengeluaran kad pengenalan kepada pendatang asing tanpa izin di Sabah dan menyatakan sebab tidak mengambil tindakan melalui proses undang-undang bagi menangkap dan menghantar pulang PATI di Sabah yang telah diberikan kad pengenalan sebagaimana disahkan oleh RCI Sabah. Untuk makluman Yang Berhormat, susulan daripada dapatan atau penemuan daripada RCI Sabah, kerajaan telah menubuhkan Jawatankuasa Pengurusan Warga Asing di Sabah ataupun JKPWAS dengan pelaksanaan usaha-usaha seperti berikut. Pertama, menggiatkan tindakan penguatkuasaan serta pengusiran ke atas PATI di Sabah melalui operasi bersepadu yang melibatkan beberapa buah agensi iaitu Majlis Keselamatan Negara Negeri Sabah, Eastern Sabah Security Command ataupun ESSCOM, Jabatan Imigresen Malaysia, PDRM dan Agensi Penguatkuasaan Maritim Malaysia. Kesungguhan JKPWAS untuk mengatasi isu PATI ini dapat dilihat melalui jumlah pengusiran yang dilaksanakan bermula tahun 1990 sehingga 27 Julai 2018 yang berjumlah seramai 572,563 orang. Kedua, mengadakan kerjasama dengan kedutaan Filipina bagi memastikan pihaknya mempercepatkan pengeluaran dokumen kepada tahanan yang hendak diusir ke negara asal. Kerjasama ini menghasilkan impak positif dan dokumen tersebut dapat di keluarkan dalam tempoh dua hingga tiga minggu berbanding tempoh dua hingga tiga bulan sebelum ini semenjak pelaksanaannya pada 2 Januari 2016. Jawatankuasa Kecil Sosial dan Komunikasi Induk juga memainkan peranan dalam menyelaras program kesedaran dan melaksanakan hebahan program serta aktiviti yang dijalankan oleh jabatan dan agensi antaranya seperti ESSCOM, MKN dan Jabatan Penerangan Negeri Sabah berhubung isi-isu berkaitan PATI di Sabah dan memberi penerangan kepada masyarakat bahawa usaha-usaha penguatkuasaan terhadap PATI sentiasa diutamakan. Ketiga, memperkenalkan penggunaan nama terma rekod kelahiran bagi dokumen pendaftaran kelahiran bukan warganegara di Sabah yang telah berkuat kuasa pada 15 September 2015 yang bertujuan untuk membezakan dengan jelas dokumen pendaftaran kelahiran bagi warganegara dan bukan warganegara di Sabah. Oleh itu, terma sijil kelahiran pada dokumen pendaftaran negeri Sabah hanya akan dikhususkan kepada warganegara sahaja. Berhubung pengeluaran Kad Pengenalan warganegara yang didapati telah dikeluarkan secara tidak teratur kepada PATI di Sabah, KDN melalui Jabatan Pendaftaran Negara telah melaksanakan semakan semula dan siasatan termasuk memanggil semula pemegang Kad Pengenalan yang disyaki dikeluarkan secara tidak teratur dan tidak sah. Proses semakan ini telah dilaksanakan secara berterusan dan sehingga kini sebanyak 77,520 rekod telah dibatalkan atas sebab kematian, tidak hadir untuk siasatan atau permohonan dibatalkan kerana tidak mematuhi syarat kelayakan mengikut perundangan yang berkuat kuasa. Yang Berhormat Lanang memohon penjelasan bagi beberapa kategori permohonan kewarganegaraan dan tempoh pemastautin bagi setiap kategori serta memohon agar satu jawatankuasa atau task force ditubuhkan untuk menyelesaikan kesemua isu anak angkat, anak tidak sah taraf, warga emas dan pendaftaran sijil kelahiran oleh Orang Asli ataupun penduduk pendalaman. Permohonan kewarganegaraan yang dikemukakan kepada JPN adalah mengikut kategori berdasarkan kepada pemerolehan kewarganegaraan di bawah Bahagian III Perlembagaan Persekutuan. Kategori-kategori tersebut adalah seperti berikut. Pertama, permohonan kewarganegaraan secara pendaftaran bagi individu berumur 21 tahun dan ke bawah sama ada di bawah Perkara 15(2), Perlembagaan Persekutuan- anak kepada warganegara Malaysia, atau Perkara 15A, Perlembagaan Persekutuan- peruntukan khas untuk mendaftar kanak-kanak.